《阻风又成数语呈江朝宗》
宋代·吴芾

平生航浙河，不知几往返。
岂不或滞留，有时容幸免。
未若此番来，所向辄相反。
顺水即值风，便风还阻浅。
夜来至奔牛，一雨成瓴建。
妻孥笑相看，陡觉双眉展。
谓可便及城，假馆少休偃。
平明风横生，吹我船头转。
咫尺不可前，安能达京辇。
客路固多艰，我行亦太蹇。
何当归去来，高卧青山远。
一任雨兼风，杜门都不管。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。